૧૪૧ર ચોરસ કિલોમીટર વિસ્તારમાં ફેલાયેલા ગીર જંગલના મુખ્ય પ્રાણી સિંહ માટે આજકાલ એક નવો પડકાર ઊભો થઈ રહ્યો છે. સિંહ માટે તેના ખોરાક માટેનો મુખ્ય પ્રતિસ્પર્ધી આજ સુધી દીપડો જ મનાતો હતો. પણ હવે આ પ્રતિસ્પર્ધીમાં એકનો વધારો થયો છે. એ જીવ છે 'ભારતીય અજગર' (ઈન્ડિયન પાયથન). છેલ્લાં કેટલાંક વર્ષોના અભ્યાસ પછી એવું ફલિત થયું છે કે, ગીરનો અજગર મોટા ભાગે ચિત્તલ (કે અન્ય હરણ)ને પોતાનો શિકાર બનાવે છે. ચિત્તલ કે અન્ય પ્રકારનાં હરણ મુખ્યત્વે સિંહ-દીપડાનો મુખ્ય શિકાર છે.